Området rundt Lyme Bay er en del av et verdensarvsted, Jurassic Coast, som er navnsatt på grunn av de geologiske formasjonene her fra juratiden. Jurassic Coast strekker seg over 153 km, fra Orcombe Point i nærheten av Exmouth i vest, til Old Harry Rocks i øst. Mange av de første oppdagelsene av dinosaurer og andre forhistoriske reptiler ble gjort i områdene rundt Lyme Regis og Charmouth. Blant de første som gjorde oppdagelser her var den selvlærte paleonotologen og fossilsamleren Mary Anning, i 1820-årene.